Hou jou byl skerp
by George Twigge
Ingesluit in die pakket van die geregtigheid van God, vind ons alles wat nodig is vir die oorvloedslewe hier en nou - en uiteraard die voortsetting van die ewige lewe wat reeds nou begin het in die ewigheid. Die oorvloedslewe vir nou kan ons saamvat as Beskerming, Genesing en Voorsiening. Hierdie drie vloei vanuit en manifesteer deur verhouding. Van die begin af hou God aan ons die twee weë voor - Die lewe en die dood, die seen en die vloek, die boom van kennis of die boom van die lewe. Psalm 1 spel die twee weë nogeens uit. Hy eindig met: Die sonddaar kan nie bestaan in die vergadering van die regverdige nie. Die keuse is weereens: Sondaar of regverdig! Die hoë weg van geregtigheid is verhouding. Daaruit vloei die lewe in oorvloed..Die manifestasie van die drie waarin ons oorlewing lê, sluit nie noodwendig verhouding in nie, maar verhouding sluit al drie komponente van oorlewing in. Dit laat my opvaar met vleuels soos die van 'n arend, laat my sit in hemelse plekke en vanuit daardie posisie kan die slaggate van die lewe - wat nog daar is - geen invloed meer op my oorvloedslewe uitoefen nie!